אוסקר דה סילבה

אוסקר לאון דה סילבה (בגרמנית: Oscar Leon da Silva; נולד ב-21 בספטמבר 1998) הוא כדורסלן גרמני המשחק בעמדות הפאוור פורוורד והסנטר בברצלונה מליגת העל הספרדית והיורוליג.

קריירת מכללות 
דה סילבה שיחק במכללות באוניברסיטת סטנפורד, והעדיף את ההצעה שלה על הצעות מאוניברסיטת קליפורניה בברקלי ומכמה הצעות מליגת הקיסוס. עם זאת, דה סילבה נפצע בקרסול באימון והחמיץ חודש מהעונה. הוא העמיד ממוצעים של 6.2 נקודות ו-4.7 ריבאונדים למשחק כ. כ, הוא העמיד ממוצעים של 9.5 נקודות ו-6.0 ריבאונדים למשחק. דה סילבה קלע שיא קריירה של 27 נקודות, קטף 15 ריבאונדים ומסר שלושה אסיסטים ב-1 בפברואר 2020, בניצחון 70–60 על אורגון. כתוצאה מכך, הוא נבחר לשחקן השבוע ב-Pac-12 ב-3 בפברואר. ב-8 בפברואר, דה סילבה סבל מקרע בראש שדרש תפרים. בסיום העונה הסדירה, דה סילבה נבחר לחמישייה הראשונה של אזור ה-Pac-12. כ, דה סילבה העמיד ממוצעים של 15.7 נקודות ו-6.4 ריבאונדים למשחק, וכ העמיד ממוצעים של 18.8 נקודות ו-6.8 ריבאונדים למשחק. דה סילבה נבחר שוב לחמישיית העונה של האזור.

קריירה מקצועית 
ב-24 במרץ 2021, דה סילבה הודיע שחתם בריזן לודוויגסבורג מהבונדסליגה הגרמנית לשארית עונת 2021. לאחר מכן, הוא החל להתאמן כהכנה לדראפט ה-NBA 2021.

לאחר שלא נבחר בדראפט ה-NBA של 2021, דה סילבה הצטרף לאוקלהומה סיטי ת'אנדר לליגת הקיץ 2021. ב-30 בספטמבר הוא חתם באלבה ברלין עד 2024. הוא זכה עם הקבוצה בדאבל הגרמני, באליפות גרמניה ובגביע הגרמני ב-2022. ב-11 ביולי 2022, הוא חתם על חוזה לשלוש שנים בברצלונה.

קריירה בנבחרת הלאומית 
ב-2016 העמיד דה סילבה העמיד ממוצעים של 9.5 נקודות ושישה ריבאונדים למשחק עבור גרמניה באליפות אירופה עד גיל 18 2016 בסמסון, טורקיה, והוביל את קבוצתו למקום הרביעי. הוא עזר לגרמניה להגיע למקום החמישי בגביע העולם עד גיל 19 2017 בקהיר, עם ממוצעים של 10.3 נקודות וארבעה ריבאונדים למשחק.

חיים אישיים 
לדה סילבה אב ברזילאי ואם גרמנייה. אביו היה מתאגרף מקצועי לפני שהיגר לגרמניה בשנות ה-90 ובבעלותו מסעדה ברזילאית במינכן. לדה סילבה יש אח צעיר יותר, טריסטן, המשחק כיום כדורסל באוניברסיטת קולורדו. באוניברסיטת סטנפורד, הוא התמחה בביולוגיה וביצע מחקר בתאי גזע. הוא שולט בשש שפות: אנגלית, צרפתית, גרמנית, לטינית, פורטוגזית וספרדית. השחקן האהוב על דה סילבה הוא קווין דוראנט.

קישורים חיצוניים

הערות שוליים 

כדורסלני אוניברסיטת סטנפורד
כדורסלני ריזן לודוויגסבורג
כדורסלני אלבה ברלין
כדורסלני ברצלונה
כדורסלנים גרמנים
מינכן: ספורט
סנטרים (כדורסל)
גרמנים שנולדו ב-1998